text: Opdatering: Vindmølle er trukket fri af rundkørsel
  18 april 2017 kl. 12.26
  En vindmølletransport er havareret i rundkørslen, hvor Tarp Hovedvej går over i Stormgade i Esbjerg. Transporten holder på tværs i rundkørslen og kan ikke komme frem eller tilbage. Opdatering: rundkørslen fri ved 15-tiden.
  Opdatering: Vindmøllen er trukket fri og rundkørslen igen farbar.
  Rundkørslerne omkring Esbjerg er flere gange blevet ændret af hensyn til transport af de stadig større vindmølle-dele. Men ved 13.30-tiden skete det igen: En transport havarerede i rundkørslen på Stormgade ved afkørslen til Vestkystvej.
  - Den kan hverken komme frem eller tilbage, siger vagtchefen hos Syd- og Sønderjyllands Politi til TV SYD.
  Transporten er kommet ud i rabatten og hjulene er sunket i den bløde jord. Det lykkedes ret hurtigt at få trukket transporten op, så trafikken igen kan komme forbi.
  Transporten er kommet nordfra og er kørt under Vestkystvejen. Den store rundkørsel ligger lidt syd for viadukten.
  